Bilboaldeko Metropoliaren Hegoaldeko Saihesbidea

Bilboaldeko Metropoliaren Hegoaldeko Saihesbidea, Supersur izenez ezagutzen dena, Bilboaldeko mendebaldean dagoen ordainsari bidezko autobidea da.

Ezaugarriak 
Guztira 36 kilometroko luzera izango du eta 1.280 milioi euroko kostua. Hiru fasetan eraikiko da, eta lehen tartea 2011. urtean martxan jartzea espero da. Bidesaridun autobide honen helburu nagusia A-8 autobideak gaur egun jasaten duen trafiko handia arintzea izango da. Zailtasun handia izango du autobidearen eraikuntzak, izan ere, Bilbo hego-mendebaldekoa, oso gune menditsua da, eta horregatik, hainbat tunel eta bidezubi eraiki beharko dira.

Faseak

Lehen fasea: Trapagaran - Arrigorriaga - Venta Alta 
Lehen faseak, Trapagaran eta Arrigorriagako udalerriak batuko zituen. Lehen fasea gainera, bi zatitan banatzen da, bata Trapagaran eta Bilboko Peñascal auzoaren artekoa, eta bestea Venta Altararte doana. Peñascalen, AP-8 autobidearekin lotu du Supersur autobideak.

Guztira hamalau kilometroko luzera du, horietatik zortzi tunelak dira. Ibilbidearen tarte honetan, zazpi tunel dira guztira: Argalario, Mesperuza, Santa Ageda, Arraitz, Larraskitu, Arnotegi eta Seberetxe. Horrez gain, erliebearen zailtasuna dela eta bost bidezubi eraiki dira: Trapagaran, Gorostiza, Kadagua, Peñascal eta Bolintxukoak.

Guztira Hegoaldeko Saihesbidearen tarte honek lau lotune izango ditu AP-8 autobidearekin, Trapagaran, Kadagua, Larraskitu eta Venta Altan. Lehen faseak guztira 707 milioi euroko kostua izan zuen.

Tartearen eraikuntzaren azalpena 
 2005: Proiektuaren prestaketa.
 2007: Lizitazioa eta obren hasiera.
 2011: Trapagaran eta Peñascal arteko tartearen inaugurazioa.
 2015: Peñascal eta Venta Alta arteko tartearen inaugurazioa.

Bigarren fasea: Arrigorriaga - Galdakao - Zornotza 
Bigarren faseak Venta Alta eta Zornotzako Kortederra auzoak batuko ditu. Guztira hamaika kilometroko luzera izango du, eta ibilbidearen erdia tunelak izango dira. Tarte honen eraikuntza eta inaugurazioa oraindik ez daude zehazturik, eta lehen fasea noiz amaitzen den baldintzaturik dago.

Ibilbidean zehar guztira lau tunel izango dira: Tximintxe, San Anton, Bekea eta Burtozamendikoak. Horrez gain, lau bidezubi eraikiko dira, AP-68 autobidean, Nerbioi ibaiaren gainean, Ibaizabal ibaiaren gainean, eta Kortederran. Eta AP-8 eta AP-68 autobideekin hiru lotura eraikiko dira, Venta Alta, Galdakao eta Kortederran. Bigarren faseak guztira 336 milioi euroko kostua izango du.

Hirugarren fasea: San Fuentes (Muskiz) - Trapagaran 
Hirugarren fasea Muskizgo San Fuentes auzotik Trapagaranera luzatuko da. Fase hau, azkena eraikitzen izango litzakete, eta ez dago oraindik argi eraikitzea beharrezko izango den. A-8 autobidea Barbadun ibaia zeharkatzen duen bidezubia handitu beharko da, bertatik hasiko delarik autobidea.

Hirugarren faseak zazpi kilometroko luzeera izango du, eta guztira hiru tunel, Murrieta, Gallarta eta Zaballan. Horrez gain, beste hiru bidezubi eraikiko dira, El Bao, Zaballa eta La Bateriakoak. Guztira hiru lotune eraikiko dira autobide honen eta A-8 autobidearen artean, Montaño, Sanfuentes eta Ugarten. Hirugarren faseak guztira 244 milioi euroko kostua izango du.

Tunelak eta zubiak 

Guztira, hamahiru tunel eta bidezubi eraikiko dira. Gallartako tunela, bere 4.350 metroko luzerarekin, Euskal Herriko tunelik luzeena izango da, AP-1 autobidean eraikitzen ari diren tunelen luzera ere gaindituz.

Tunelik luzeenak 
 Gallarta 4.350m
 San Anton 2.760m
 Arraitz 2.300m
 Santa Ageda 2.100m
 Argalario 1.850m
 Arnotegi 1.750m
 Burtozamendi 1.450m
 Tximintxe 1.100m
 Murrieta 1.020m
 Larraskitu 900m
 Bekea 860m
 Mesperuza 660m
 Zaballa 270m

Zubibideak 
 Trapagaran 855m
 Nerbioi 770m
 La Arenako biaduktuaren handipena 675m
 Zaballa 550m
 Ibaizabal 500m
 Kadagua 335m
 Kortederra 290m
 El Bao 280m
 Gorostiza 180m
 Bolintxu 160m
 AP-68 autobidea 140m
 La Bateria 140m
 Peñascal 110m

Kanpo estekak 
  Autobidearen ibilbidea

Euskal Herriko autobideak
Bilboaldea
Euskal Herriko saihesbideak